Asmi wwden yumayen neɣ tlata, iɛelleq-itt deg idarren s ajeggu alemmas, aqerruy-is d akessar. Yessers-d lǧefna n waman s ddaw yimi-s, yebda la yessebruqul aman-nni. Dɣa, ttewḥid-ik a Rebbi ! yeffeq-d yiwen wezrem annect ila-t, yeɣli-d ɣer lǧefna-nni ; yernu akkeni, yeɣli-d wis sin, yeɣli-d wis tlata, wis rebɛa … almi sebɛa. Akken iwala fukken, yefsias-d i tmeṭṭut, yessers-i-tt-id, yessa-as : yuɣ-itt lḥal nettat tesreɛ.